Toshpoʻlat tajang nima deydi
Toshpoʻlat tajang nima deydi — oʻzbek romanchiligining asoschilaridan biri Abdulla Qodiriy tomonidan yozilgan hajviy hikoyalar toʻplami. Hikoyalar toʻplami 1923—1926-yillar davomida „Mushtum“ jurnalida eʼlon qilib turilgan „Kalvak mahzumning xotira daftaridan“ turkumiga kiritilgan. Abdulla Qodiriy Kalvak mahzum va Toshpoʻlat kabi badiiy shaxsiyatlar borasida quyidagi fikrlarni aytib oʻtgan: Kalvak mahzumni o‘qing: koʻbdan haqiqiy hayot bilan aloqasi uzilgan, madrasa xurofoti bilan miyasi g‘ovlagan xolis bir mahalla imomini ko‘rasiz. Toshpo‘lodni o‘qing: ishsiz, biri bit, biti sirka bo‘lmagan va shu faqirlik orqasida o‘g‘irlik va fahshiyat dengizida suzib tajanglangan bir chapanni ko‘rasiz